**Informaţii generale privind autoritatea contractantă, în special denumirea, codul fiscal, adresa, numărul de telefon, telefax şi/sau adresa de e-mail ale persoanei de contact: Consiliul Județean Timiș, B-dul Revoluției din 1989, nr. 17, Timișoara, judeţul Timiș, telefon 0256406300, fax 0256406306, email** **cjt@cjtimis.ro**

**În temeiul art. 15 şi 16  din Legea nr. 350/2005, Consiliul Judeţean Timiş cu sediul în municipiul Timişoara, Bulevardul Revoluţiei din 1989, nr. 17, judeţ Timiş, telefon/fax 0256/406456, e-mail:** **adela.popa@cjtimis.ro****, publică Anunțul de participare la  procedura de selecţie a proiectelor din domeniul cultural și de tineret care urmează a beneficia de cofinanţare nerambursabilă conform legii în Sesiunea a II-a.**

  Criteriile de selecţie pentru aprobarea cererilor de finanţare trebuie să facă posibilă evaluarea, pe baze competitive, concurenţiale, a capacităţii solicitanţilor de a finaliza activitatea propusă pentru finanţare, având în vedere îndeplinirea următoarelor condiţii:

* relevanţa – importanţa (semnificaţia) proiectului în ceea ce priveşte dezvoltarea unei vieţi culturale diversificate şi competitive la nivelul judeţului Timiş - maxim 40%
* calitatea artistică şi originalitatea proiectului - maxim 15%
* capacitatea financiară şi operaţională – solicitantul are experienţă în management de proiect şi capacitate de implementare – maxim 15%
* metodologie – cât de coerent este proiectul, planificarea activităţilor este clară şi realizabilă – maxim 5%
* buget – cheltuielile propuse reflectă în mod real raportul valoare/cost maxim 5%
* caracterul acţiunii proiectului – internaţional, naţional cu participare internaţională, naţional, interjudeţean, judeţean, local – maxim 15%
* continuitatea acţiunii – la a câta ediţie este acţiunea – maxim 5%.

În conformitate cu art. 20, alin. 2 din Legea nr. 350/2005, referitor la accelerarea procedurii de selecție, data limita de depunere a proiectelor este 18.10.2018, ora 16, întrucât finalul de an presupune activități ce vizează Centenarul Marii Uniri, nefinanțarea în timp a acestora aducând prejudicii imaginii instituției noastre.

 Selecţia și evaluarea proiectelor va avea loc în data de 24.10.2018, ora 10. Conform Programului pe anul 2018 privitor la acordarea de finanţare nerambursabilă pentru proiectele culturale și de tineret, Sesiunea a II-a, publicat în M.O. nr. 169/25.09.2018, partea a VI-a, suma alocată pentru proiectele culturale și de tineret este 920 mii lei.